Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за животната средина

Скопје, Октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Согласно постојната законска регулатива од областа на животната средина, статусот контаминирано подрачје не е препознаен, па оттука не се определени ниту прагови на степен на загаденост на медиумите на животната средина, по чие надминување подрачјата ќе можат формално да се идентификувани. Следствено, бидејќи не е пропишана методологијата за воспоставување на тие гранични вредности, односно за прогласување на контаминираните подрачја и нивно управување, значително е отежнато, па дури и во голем обем оневозможено, преземањето на потребните мерки за нивна ремедијација.

Законот за животната средина го уредува и полагањето на стручниот испит за оцена на влијанието на проектите врз животната средина, испитот за стратегиска оцена на животната средина и стручниот испит за постапување со средства за ладење и/или производи кои содржат средства за ладење. Сепак, по последните законски измени во начинот на полагање на стручните испити за добивање статус експерт за оцена на влијанието на проектите врз животната средина и стратегиска оцена на животната средина, постои невоедначеност во третманот на лицата кои го положиле испитот и ја стекнале потврдата пред тие измени, со оние според постојниот начин на полагање. Во однос, пак на испитите за постапување со средства за ладење и/или производи кои содржат средства за ладење, предвидениот практичен дел од испитот не овозможува реална проверка на техничките практични знаења на кандидатите, поради недостаток на елемент од ова тестирање врз соодветна техничка опрема.

Во поглед на наплатата на надоместоците во животната средина, во посебните прописи за животната средина воведени се соодветни одредби за надоместоците во релевантната подобласт, па следствено потребно е укинување на дел од пропишаните надоместоци во Законот за животната средина. Од друга страна, поради појавувањето на нови производи на пазарот, кои исто така придонесуваат кон деградацијата на животната средина, извршено е ажурирање и воведени се нови видови на електронска и електрична опрема за чиј увоз се наплаќа надоместок. Направени се одредени измени и во наплатата на надоместокот за моторни возила и пловни објекти по соодветни категории за моторни возила и пловни објекти во рамките на Законот, во функција на охрабрување на употребата на поеколошки средства за транспорт.

Дополнително, во мај годинава беше донесен нов Закон за прекршоците (,,Службен весник на Република Северна Македонија“ бр. 96/19) поради што се јави потреба за усогласување на прекршочните одредби на Законот за животната средина со новата прекршочна политика.

Покрај претходно наведеното, исто така постои обврска за усогласување на Законот за животната средина и со новиот Закон за инспекциски надзор („Службен весник на Република Македонија“ бр.102/2019), чија што примена е предвидено да започне на Декември 2019 година. Со законот се предвидени одредени измени во однос на работата на инспекциските служби и инспекциската постапка поради што е потребно усогласување на одредбите за инспекциски надзор од Законот за животната средина со новиот Закон за инспекциски надзор,

Согласно претходно наведеното, причините поради кои се пристапи кон изменување и дополнување на Законот за животната средина се:

* непостоење на одредби со кои се дефинира контаминирано подрачје, како и методологијата за идентификување на контаминирано подрачје, односно негово управување и преземање на мерки за негова ремедијација;
* невоедначеност на статусот на експертите за оцена на влијание на проектот врз животната средина и експерт за стратегиска оцена на животната средина кои стручниот испит го имаат полагано согласно претходниот начин на полагање на испитот во однос на експертите кои испитот го имаат полагано согласно новиот начин на полагање на испитот;
* недоуреденост во делот на испитите за постапување со средства за ладење и/или производи кои содржат средства за ладење конкретно во однос на практичното полагање на испитот,
* потреба од ревидирање на делот за финансирање во животната средина и
* усогласување на прекршочните одредби со новиот Закон за прекршоци и
* усогласување на инспекцискиот надзор со новиот Закон за инспекциски надзор.

II. ЦЕЛИ, НАЧЕЛА И ОСНОВНИ РЕШЕНИЈА

Основната цел поради која се предлагаат овие измени и дополнувања се следните:

* пропишување на одредби со кои се дефинираат контаминирани подрачја, како и воспоставување на правен основ за донесување на методологија за идентификување на контаминирани подрачја, односно воспоставување на одредби со кои се уредува планот за ремедијација;
* усогласување на статусот на експертите за оцена на влијание на проектот врз животната средина и експерт за стратегиска оцена на животната средина;
* доуредување на практичниот дел од испитот за постапување со средства за ладење и/или производи кои содржат средства за ладење,
* доуредување на делот за финансирање во животната средина и
* усогласување на прекршочната политика и одредбите за инспекциски надзор со новите прописи од соодветната област.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предлогот на Закон за изменување и дополнување на Законот за животната средина во моментот на донесување предизвикува позитивни финансиски импликации врз Буџетот на државата.

Дополнителни негативни финансиски импликации врз буџетот ќе произлезат по прогласувањето и постапувањето со контаминираните подрачја.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За исполнување на обврските кои произлегуваат од Законот се наметнува обврска за правните лица кои би сакале да аплицираат за лиценца за постапување со средства за ладење и/или производи кои содржат средства за ладење да обезбедат лице со положен стручен испит за постапување со средства за ладење или лице со соодветно образование согласно законот.

За увозниците на употребена електрична и електронска опрема, се обезбедува наплатата на надоместокот кај сите видови на опрема, додека кај моторните и пловни објекти, се обезбедува наплатата согласно категориите на средствата.

Закон за изменување и дополнување на Законот за животната средина

Член 1

Во Законот за животната средина („Службен весник на Република Македонија“ бр.53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 42/14, 29/15, 192/15, 39/16 и 99/18) во членот 5 во точката 59 сврзникот „и“ на крајот од реченицата се заменува со „;“.

Во точката 60, точката на крајот на реченицата се заменува со сврзникот „и“, а по неа се додава нова точка 61 која гласи:

„61. Контаминирано подрачје е локалитет (со сите придружни објекти во рамките на локалитетот) на кое што е утврдено загадување на медиумите на животната средина при што сериозноста од можните влијанија на екосистемот и здравјето на луѓето е со такво значење што е неопходна ремедијација на истото. “

62. Ремедијација на животната средина е мерка за санација на постојното загадување на животната средина, со цел намалување на концентрациите на загадувачките материи и супстанции до ниво кое не претставува опасност по животната средина.

Со производи који содржат средства за ладење (во понатамошниот текст:

производи) треба да се постапува на начин со кој се спречува ослободување на

опасни супстанции штетни по животната средина и се обезбедува нејзино редовно

одржување и спречување на истекувањата.

(2) Со средства за ладење и/или со производи кои содржат средства за ладење може

да постапува лице кои поседува лиценца за постапување со средства за ладење и/или

производи кои содржат средства за ладење (во натамошниот текст: лиценца)

Со производи који содржат средства за ладење (во понатамошниот текст:

производи) треба да се постапува на начин со кој се спречува ослободување на

опасни супстанции штетни по животната средина и се обезбедува нејзино редовно

одржување и спречување на истекувањата.

(2) Со средства за ладење и/или со производи кои содржат средства за ладење може

да постапува лице кои поседува лиценца за постапување со средства за ладење и/или

производи кои содржат средства за ладење (во натамошниот текст: лиценца)

Со производи који содржат средства за ладење (во понатамошниот текст:

производи) треба да се постапува на начин со кој се спречува ослободување на

опасни супстанции штетни по животната средина и се обезбедува нејзино редовно

одржување и спречување на истекувањата.

(2) Со средства за ладење и/или со производи кои содржат средства за ладење може

да постапува лице кои поседува лиценца за постапување со средства за ладење и/или

производи кои содржат средства за ладење (во натамошниот текст: лиценца)

Со производи који содржат средства за ладење (во понатамошниот текст:

производи) треба да се постапува на начин со кој се спречува ослободување на

опасни супстанции штетни по животната средина и се обезбедува нејзино редовно

одржување и спречување на истекувањата.

(2) Со средства за ладење и/или со производи кои содржат средства за ладење може

да постапува лице кои поседува лиценца за постапување со средства за ладење и/или

производи кои содржат средства за ладење (во натамошниот текст: лиценца)

Член 2

Членот 22-б се менува и гласи:

„Член 22-б

1. Со средствата за ладење и/или со производи кои содржат средства за ладење се постапува на начин со кој се спречува ослободување на опасни супстанции штетни по животната средина и се обезбедува нивно редовно одржување и спречување на истекувањата.
2. Со средства за ладење и/или со производи кои содржат средства за ладење може да постапува лице кои поседува лиценца за постапување со средства за ладење и/или производи кои содржат средства за ладење (во натамошниот текст: лиценца).
3. Лиценцата ја издава стручниот орган на државната управа надлежен за работите од областа на животната средина за временски период од пет години врз основа на поднесено барање од правно лице, односно трговец поединец.
4. Два месеца пред истекот на временскиот период на важноста на лиценцата од ставот (3) на овој член, носителот на лиценцата е должен да поднесе барање за продолжување на истата.
5. Лиценцата се издава во категории во зависност од видот на средствата за ладење и/или со производи кои содржат средства за ладење и постапката која што се применува при сервисирање и инсталација на истите.
6. Лиценца може да добие правно лице или трговец поединец.
7. Правно лице, односно трговец поединец може да се стекне со лиценца во рок од 60 дена од денот на поднесување на барањето доколку ги исполнува следните услови:   
   - има простор и опрема за постапување со средства за ладење и/или производи кои содржат средства за ладење вклучувајќи опрема за собирање, обновување и рециклирање;  
   - има вработено најмалку едно лице кое има уверение за положен стручен испит за постапување со средства за ладење и/или производи кои содржат средства за ладење добиено во Република Северна Македонија, или поседува соодветно уверение од некоја во земјите членки на ЕУ или има завршено високо образование од областа на техничките науки, и   
   е регистрирано во Централниот регистар на Република Северна Македонија.
8. Лиценцата од став (7) од овој закон се одзема доколку лицето не поднело барање за продолжување на лиценцата во рокот од став (4) од овој закон, како и доколку не ги исполнува условите од став (7) од овој закон.
9. Доказот за исполнување на условите од ставот (7) алинеи 3 на овој член, ги прибавува овластеното службено лице од стручниот орган на државната управа надлежен за решавање на работите од областа на животната средина, кое е должно во рок од три дена од денот на приемот на барањето да ги побара доказите од надлежниот јавен орган.
10. Овластеното службено лице од надлежниот јавен орган е должно бараните докази од ставот (7) на овој член да ги достави во рок од три дена од денот на приемот на барањето.
11. Правното лице односно трговец поединец кое постапува со средства за ладење и/или со производи кои содржат средства за ладење до стручниот орган на државната управа надлежен за вршење на работите од областа на животната средина, најдоцна до први март во тековната година, доставува извештај за претходната година за видовите и количините на собраните, обновените и рециклираните средства за ладење со кои постапувал.
12. Правното лице, односно трговец поединец кое поседува средства за ладење и/или производи од став (1) од овој член, најмалку еднаш годишно зависно од количината на супстанцијата во опремата, и нивно собирање, обновување и рециклирање презема превентивни мерки заради минимизирање на истекувањата на супстанциите со проверување на истекувањата.
13. Превентивните мерки заради минимизирање на истекувањата на супстанциите со проверување на истекувањата вклучуваат:

* проверка на опремата која содржи супстанции во количина од 3 или повеќе килограми еднаш годишно;
* проверка на опремата која содржи супстанции во количина од 30 или повеќе килограми на секои шест месеци;
* проверка на опрема која содржи супстанции во количина од 300 или повеќе килограми на секои три месеци;
* санирање на секое откриено истекување колку што е можно побрзо, но не подоцна од 14 денови од денот на истекувањето;
* проверка на опремата од истекувања во рок од 1 месец по санирањето на истекувањето за да се осигура дека поправката има ефект;
* евиденција на проверките на истекувањата од опремата и
* означување на опремата.

1. Евиденцијата од став (13) алинеа 6 од овој член се води во евидентна книшка, a означувањето од став (13) алинеа 7 се врши со етикети.
2. За издавањето на лиценците се води Регистар на лиценци во кој се води евиденција за издадени, одземени и продолжени лиценци, како и лиценците кои престанале да важат.
3. Издадените, одземените и продолжените лиценци, како и лиценците кои престанале да важат, се евидентираат во Регистарот на лиценци.
4. Регистарот на лиценци го води и одржува стручниот орган на државната управа надлежен за работите од областа на животната средина и истиот се објавува на веб страната на стручниот орган на државната управа надлежен за работите од областа на животната средина.
5. Видот на категориите на лиценците од став (5) од овој член ја пропишува министерот кој раководи со органот на државната управа надлежен за работите од областа на животната средина.
6. Министерот кој раководи со органот на државната управа надлежен за работите од областа на животната средина го пропишува начинот на собирање, обновување и рециклирање на средствата за ладење.
7. Министерот кој раководи со органот на државната управа надлежен за работите од областа на животната средина ги пропишува формата, содржината и начинот на доставување на извештајот од ставот (11) на овој член.
8. Формата и содржината на евидентната книшка и ознаката од став (14) на овој член, како и начинот на водење на евидентната книшка и издавањето на етикетите ја пропишува министерот кој раководи со органот на државната управа надлежен за работите од областа на животната средина.
9. Формата и содржината на Регистарот од став (15) од овој член, како и начинот на неговото водење ги пропишува министерот кој раководи со органот на државната управа надлежен за работите од областа на животната средина. “

Член 3

Во член 22 - г ставот (7) се брише.

Ставот (8) кој станува став (7) се менува и гласи:

„Цената за посета на обуката за постапување со средства за ладење и/или производи кои содржат средства за ладење се формира согласно реално направените трошоци за организирање на обуката, но не го надминува износот од 35.000 денари“.

Член 4

Во членот 22-д во став (2) зборот „писмено“ се брише.

Во ставот (3) алинеја 1 се менува и гласи:

„ - работа на практичен пример и “.

Член 5

Во членот 22-е во став (1) зборовите „и професори“ се бришат.

Во ставот (2) алинеја 2 се менува и гласи:

„- три претставника и нивни заменици од редот на стручни лица од соодветната област кои имаат најмалку пет години работно искуство во областа на ладилната техника.“

Ставот (3) се менува и гласи:

„Комисијата од ставот (2) на овој член врши и ревизија и ажурирање на базите на прашања и практични примери од овој закон најмалку еднаш годишно.“

Во ставот (4) зборовите „базите од членот 22-о став (7) од овој закон“ се заменуваат со зборот „прашањата и практични примери“.

Во ставот (5) зборовите од крајот на реченицата „од базите од членот 22-о став (7) од овој закон.“ се бришат.

Во ставот (6) зборовите „и професорите и лицата“ се бришат.

Член 6

Во членот 22-ж ставот (1) се менува и гласи:

„Стручните и административните работи за потребите на спроведување на стручниот испит ги врши:

- органот на државната управа надлежен за работите од областа на животната средина кој технички го спроведува правно лице регистрирано во Централниот регистар на Република Северна Македонија избрано од министерот кој раководи со органот на државната управа надлежен за работите од областа на животната средина за првиот дел од стручниот испит, и

- органот на државната управа надлежен за работите од областа на животната средина кој технички го спроведува правното лице кое е овластено од органот на државната управа надлежен за вршење на работите од областа на животната средина за спроведување обука за постапување со средства за ладење, како и/или со производи кои содржат средства за ладење од член 22-г, кое го спроведува вториот дел од стручниот испит.“

Член 7

Во членот 22 – з зборот „два пати“ се заменува со зборот „еднаш“.

Член 8

Во членот 22 – к став (1) зборот „Испитот“ се заменува со зборовите „Првиот дел од испитот “.

По ставот (1) се додава нов став (2) кој гласи:

„(2) Вториот дел од испитот се полага во просторија за полагање на испит, посебно опремена за полагање на стручен испит со опрема која е потребна за демонстративно изведување на практични примери од испитот, како и интернет врска и опрема за снимање на полагањето.“

Ставот (2) и (3) стануваат ставови (3) и (4) .

Во ставот (4) кој станува став (5) зборовите „правното лице кое го спроведува стручниот испит треба да ги исполнува“ се заменуваат со зборовите „Правните лица кои го спроведуваат стручниот испит треба да ги исполнуваат“.Во ставот (5) кој станува став (6) во првиот ред на почетокот од реченицата пред зборот „испитот“ се додаваат зборовите „првиот дел од“.

По ставот (5) кој станува став (6) се додава нов став (7) кој гласи:

„(7) Во просторијата за полагање на вториот дел од испитот, за време на полагање на испитот треба да е присутен еден претставник од органот на државната управа надлежен за работите од областа на животната средина и двајца претставници од правното лице кое е овластено од органот на државната управа надлежен за вршење на работите од областа на животната средина за спроведување обука за постапување со средства за ладење, како и/или со производи кои содржат средства за ладење.“

Во ставот (6) кој станува став (8) зборовите „(5)“ се заменуваат со зборовите „(6) и (7)“.

Член 9

Во членот 22 – л ставот (3) се брише.

Во ставот (4) кој станува став (3) се бришат зборовите „и вториот“, а бројот „(5)“ се заменува со бројот „(6)“ .

Ставовите (5), (6) , (7) и (8) стануваат ставови (4),(5), (6) и (7).

Во ставот (8) кој станува став (7) бројот „(7)“ се заменува со бројот „(6)“.

Во ставот (9) кој станува став (8) бројот „(5)“ се заменува со бројот „(6)“.

Член 10

Во членот 22 – м во став (2) по зборот „дел“ на почетокот од реченицата се додаваат зборовите „од испитот“.

Член 11

Во членот 22 – н став (1) се менува и гласи:

„(1) Првиот дел од испитот се полага за секоја соодветна област и содржи најмалку 25 прашања со три опции за заокружување од кои една е точна, една е слична и една е неточна .“

Член 12

Во членот 22 – њ ставот (2) се брише.

Ставот (3) станува став (2).

Член 13

Членот 22 – о се менува и гласи:

„(1) Полагањето на првиот дел од стручниот испит се врши со одговарање на определен број прашања во вид на решавање на електронски тест на компјутер.

(2) Прашањата од тестот, зависно од тежината, се вреднуваат со поени определени во тестот.

(3) Прашањата од практичниот пример, зависно од тежината, се вреднуваат со поени определени во практичниот пример.

(4) Органот на државната управа надлежен за вршење на работите од областа на животната средина го воспоставува единствениот електронски систем за полагање на стручниот испит.

(5) Прашањата содржани во тестовите за полагање на првиот дел на стручниот испит и нивните одговори се чуваат во единствениот електронски систем за полагање на стручниот испит.

(6) Електронскиот систем од ставот (5) на овој член содржи и јавно достапна база од најмалку 50 прашања, како и јавно достапна база од најмалку 10 практични примери за потребите на вториот дел од испитот.

(7) Во електронскиот систем е содржано и посочување на прописите и литературата во кои се содржани одговорите на прашањата од првиот дел од испитот.

(8) Резултатите од полагањето на првиот и вториот дел од испитот му се достапни на кандидатот веднаш по неговото завршување.

(9) Органот на државната управа надлежен за работите од областа на животната средина го воспоставува начинот на избор на правни субјекти каде ќе се врши полагањето.“

Член 14

Членот 22 – п се менува и гласи:

„(1) На денот на полагањето на првиот дел од испитот, претставник на органот на државната управа надлежен за работите од областа на животната средина му дава на кандидатот пристапен код, односно лозинка со кој му се одобрува пристап во електронскиот систем.

(2) По одобрувањето на пристапот кандидатот добива електронски тест за првиот дел од испитот, компјутерски генерирани, чија содржина по случаен избор ја одредува софтверот на електронскиот систем од базите од членот 22 - e.

(3) На денот на полагање на вториот дел од испитот претставник на органот на државна управа надлежен за работите од областа на животната средина го идентификува кандидатот со документ за лична идентификација со што му се одобрува пристап во просторијата за полагање.

(4) По добивање на пристапот кандидатот добива прашање во вид на практичен пример и прашања кои усно ги одговара додека ја врши демонстрацијата на практичниот пример.

(5) Првиот дел од испитот содржи упатство за начинот на решавање на истиот за кое претставник на органот на државната управа надлежен за работите од областа на животната средина дава појаснување, пред да започне полагањето на испитот.“

Член 15

Во членот 22 – р став (1) се менува и гласи:

„(1) Во случај на спреченост на спроведување на првиот или вториот дел од испитот, поради причини што доведуваат до техничка неможност на функционирање на електронскиот систем, односно техниката врз која се врши демонстрацијата за вториот дел од испитот, полагањето на испитот се прекинува “.

Член 16

Во членот 22 – т по став (2) се додава нов став (3) кој гласи:

„(3) Доколку кандидатот два пати не го положил испитот должен е повторно да посетува обука за постапување со средства за ладење и/или со производи кои содржат средства за ладење. По посетената обука кандидатот може да го полага стручниот испит најдоцна во рок од една година од завршување на обуката.“

Член 17

Во членот 22 – у во ставот (2) се менува и гласи:

„(2) Материјалите од одржаните испити, како и снимките од одржаните испити се чуваат во органот на државната управа надлежен за работите од областа на животната средина во период од пет години.“

Во ставот (3) зборовите на крајот од реченицата „определен од Владата на Република Северна Македонија“ се бришат.

Член 18

Во членот 22 – ф во став (2) зборовите на крајот од реченицата „ ,подготовката на базите на прашања, спроведувањето на електронскиот тест, изготвување на материјали и покани и изготвување на уверенија“ се бришат.

Член 19

Член 22 – х се брише.

Член 20

По член 28 се додаваат два нови члена 28-а и 28-б кои гласат:

„Член 28-а

Идентификување на контаминирано подрачје

(1) Органот на државната управа надлежен за работите од областа на животната средина ги идентификува контаминираните подрачја на територијата на Република Северна Македонија.

(2) Владата на Република Северна Македонија со Одлука го определува идентификуваниот локалитет за контаминирано подрачје на предлог на органот на државната управа надлежен за вршење на работите од областа на животната средина.

(3) Идентификацијата на контаминираното подрачје се врши врз основа на видот и нивото на присуство на опасни супстанции во медиумите на животната средина.

(4) При идентификувањето на контаминираните подрачја задолжително се врши мерење на нивото на присуство на опасни супстанции.

(5) Методологијата за идентификација на контаминираното подрачјe ја пропишува министерот кој раководи со органот на државната управа надлежен за работите од областа на животната средина во согласност со министерот кој раководи со органот на државната управа надлежен за работите од областа на земјоделството, шумарството и водостопанството и министерот кој раководи со органот на државната управа надлежен за работите од областа на здравството.

(6) Видот и нивоата на присуство на опасните супстанции во медиумите за животна средина за определување на подрачјето за контаминирано ги пропишува министерот кој раководи со органот на државната управа надлежен за работите од областа на животната средина во согласност со министерот кој раководи со органот на државната управа надлежен за работите од областа на земјоделството, шумарството и водостопанството и министерот кој раководи со органот на државната управа надлежен за работите од областа на здравството.

Член 28 – б

План за управување со контаминирано подрачје

(1) За подрачјето утврдено како контаминирано од член 28 – а се подготвува План за управување со контаминирано подрачје.

(2) Кога одредено контаминирано подрачје или негов дел се планира да се продаде, потенцијалниот купувач е должен како дел од документацијата да обезбеди и План за управување со контаминирано подрачје.

(3) Содржината на Планот од став (1) како минимум ги опфаќа следните податоци:

- историјат на дејностите и активностите кои се одвивале на локацијата;

- хемиска анализа со која се одредува нивото на концентрацијата на опасните супстанции во медиумите на животната средина;

- ниво на концентрација на опасни супстанции во почвата;

- анализа на ниво на концентрација на опасни супстанции и споредба на ризикот за здравјето на луѓето и за животната средина во однос на тековното и идното користење на подрачјето;

- извештај од прелиминарна оценка и извештај од прелиминарното истражување;

- аналитичка стратегија за земање на примероци;

- работен план за карактеризација на подрачјето;

- извештај за карактеризација на подрачјето;

- проект за ремедијација и

- извештајот од спроведена ремедијација.

(4) Планот е составен дел на договорот или друг правен акт за стекнување право на користење или сопственост, и без негово приложување не може да се изврши заверка на договорот за купопродажба, додели концесија или основа јавно приватно партнерство.

(5) Формата и содржината на Планот за управување со контаминирано подрачје ја пропишува министерот кој раководи со органот на државната управа надлежен за вршење на работите од областа на животната средина. “

Член 21

По членот 31 се додава нов член 31-а кој гласи:

„Член 31-а

Листа на стандарди

Министерот кој раководи со органот на државната управа надлежен за работите од областа на животната средина донесува Листа на усвоени хармонизирани стандарди од областа на животната средина, и истата ја објавува во „Службен весник на Република Северна Македонија“.“

Член 22

Членот 68 се брише.

Член 23

Членот 85 се менува и гласи:

„Член 85

1. Органот на државната управа надлежен за работите од областа на животната средина установува и води Листа на експерти за оцена на влијание на проекти врз животната средина и Листа на експерти за стратегиска оцена на животната средина.
2. Листите од ставот (1) на овој член се објавуваат на веб страницата на органот на државната управа надлежен за вршење на работите од областа на животната средина.
3. Експерт за оцена на влијание на проектот врз животната средина и експерт за стратегиска оцена на животната средина може да биде секое физичко лице кое има положено стручен испит за оцена на влијание на проект, односно стручен испит за стратегиска оцена на плански документ врз животната средина (во натамошниот текст: стручен испит).
4. Од листата на експерти од став (1) од овој член по службена должност се исклучува експертот доколку:

* Не го обновил барањето за вклучување во Листата на експерти најдоцна во рок од година дена по истекот на рокот утврден во член 85-р;
* ја изгуби деловната способност;
* по негово барање и
* доколку со судска одлука се потврди доведување во заблуда или неточно изнесување на податоци или нивна злоупотреба при спроведување на постапките за стратегиска оцена на животната средина, односно постапката за оцена на влијанието врз животната средина.“

Член 24

Во член 85 –а во ставот 1 алинеја 3 зборовите „од соодветната област“ се бришат, а бројот „300“ се заменува со бројот „240“.

Член 25

Во член 85 – г во ставот (2) алинеа 1 запирката се заменува со сврзникот „и“, а алинеја 2 се брише.

Во ставот (3) зборот „двапати“ се заменува со „еднаш“.

Член 26

Во член 85 – м ставот (9) се брише.

Ставот (10) станува став (9).

Член 27

Во членот 85 – р по ставот (2) се додаваат четири нови става (3), (4) и (5) кои гласат:

„(3) По добивањето на уверението за положен стручен испит за стекнување со статус експерт за стратегиска оцена на животната средина, односно уверение за положен стручен испит за стекнување со статус експерт за оцена на влијание на проектите врз животната средина, лицето се вклучува на листата на експерти од член 85 од овој закон.

(4) Физичките лица кои поседуваат потврда за положен стручен испит за стекнување на статус експерт за стратегиска оцена на животната средина, потврда за положен стручен испит за стекнување на статус со професионално знаење за стратегиска оцена на животната средина како и потврда за положен стручен испит за стекнување на статус експерт за оцена на влијание на проектите врз животната средина и потврда за положен стручен испит за стекнување на статус со професионално знаење за оцена на влијанието врз животната средина, поднесуваат барање за добивање на уверение за положен стручен испит за стекнување со статус експерт за стратегиска оцена на животната средина, односно уверение за положен стручен испит за стекнување со статус експерт за оцена на влијание на проектите врз животната средина.

(5) Лицето вклучено во листата на експерти е должно на секои 5 години да го известува органот на државната управа кој ја одржува листата дека е согласно неговото име да биде вклучено во Листата на експерти. “

Ставот (2) станува став (6).

Член 28

Во членот 85 – т ставот (2) се менува и гласи:

„(2) Материјалите од одржаните испити, тестовите и практичните примери за полагање на стручниот испит и специмените за проверка на точноста на одговорите на тестот и практичниот пример, како и снимките од одржаните испити се чуваат во органот на државната управа надлежен за работите од областа на животната средина и во единствениот електронски систем за полагање на стручниот испит.“

Во ставот (3) зборовите „определен од Владата на Република Македонија“ се бришат.

Член 29

Во членот 85 – ќ во ставот (4) бројот „15“ се заменува со зборот „пет“.

Член 30

Членот 146-а се брише.

Член 31

Во членот 147-а во насловот и во став (1) зборот „План“ се заменува со зборот „Политика“, а во ставовите (1) и (2) зборот „планот “ се заменува со зборот „политиката“.

Во ставот (3) зборовите „планот од ставот (1) на овој член да го“ се заменуваат со зборовите „политиката од ставот (1) на овој член да ја“.

Во ставот (4) зборовите „го анализира и ажурира планот“ се заменуваат со зборовите „ја анализира и ажурира политиката“.

Во ставот (5) зборовите „планот за спречување на хаварии задолжително треба да го“ се заменуваат со зборовите „политиката за спречување на хаварии задолжително треба да ја“.

Член 32

Во член 148 во ставот (1), во точката 1 зборот „планот“ се заменува со зборот „политика“, а во точката 4) зборовите „за вонредни состојби“ се бришат.

Во ставот (3) зборовите „и внатрешниот план за вонредни состојби од ставот (1) точка 4 на овој член“ се бришат.

Член 33

Во членот 149 зборот „планот“ се заменува со зборот „политиката“.

Член 34

Во член 153 зборовите „за вонредни состојби“ се бришат.

Член 35

Во членот 154 насловот се менува и гласи „Внатрешни и надворешни планови за заштита од хаварија со присуство на опасни супстанци“.

Ставот (1) се менува и гласи:

„(1) Операторот е должен да изготви внатрешен план за заштита од хаварија со присуство на опасни супстанци (во понатамошниот текст: внатрешен план), кој ќе ги содржи мерките што треба да се преземат внатре во системот во случај на хаварија. Внатрешниот план операторот им го доставува на општината и на градот Скопје, врз основа на кој тие се должни во рок од две години да изготват надворешен план за заштита од хаварија со присуство на опасни супстанци (во понатамошниот текст, надворешен план).“

Во ставот (2) зборовите „за вонредни состојби“ се бришат.

Ставот (3) се менува и гласи:

„Содржината на внатрешните и надворешните планови ја пропишува министерот кој раководи со органот на државната управа надлежен за работите од областа на животната средина.“

Ставот (4) се менува и гласи:

„Операторот е должен, во рок од 30 дена од денот на донесување на внатрешниот план, истиот да им го достави на општината и на градот Скопје со цел да им овозможи изготвување на надворешен план.“

Во ставовите (5), (6), (7), (8), (9), (10), (11) и (12) зборовите „за вонредни состојби“ се бришат.

Член 36

Во член 156 во ставот (1) зборот „(1)“ се брише.

Ставовите (2) и (3) се бришат.

Член 37

Во член 162 во ставот (2) алинеја 3 се брише.

Во ставот (4) зборот „182,“ се брише.

Член 38

Во член 163 во ставот (1 ) точките (3) и (4) се бришат, а точките (5) и (6) стануваат точки (3) и (4).

Член 39

Во член 164 во ставот (1) алинеја 2 зборовите „ отпадот и отпадните материи,“се бришат.

Ставот (3) се брише.

Ставовите (4) и (5) стануваат ставови (3) и (4).

Член 40

Во членот 165 ставовите (1) и (2) се бришат.

Ставот (3) станува став (1)

Ставовите (4) и (5) се бришат.

Во ставот (6) кој станува став (2) зборовите „ (3), (4) и (5)“ се заменуваат со зборот „(1)“.

Ставот (7) се менува и гласи:

„Кон барањето од ставот (1) на овој член се приложува образложение на барањето и дополнителна документација определена со прописот од ставот (2) на овој член. “

Во ставот (8) зборовите „ ставовите (3), (4) и (5)“ се заменуваат со зборовите „ставот (1).“

Ставот (9) се брише.

Член 41

Во член 166 ставот (2) се менува и гласи:

„Во постапката за утврдување, пресметување, уплатување на надоместокот и утврдување на роковите за пресметување и уплатување, се применуваат прописите за општа управна постапка како и прописите за даночна постапка доколку со овој закон поинаку не е определено.“

Член 42

Во член 167 во ставот (1) зборовите „(4), (5) и (8)“ се заменуваат со зборовите „(3) и (5)“.

Член 43

Во членот 169 став (4) зборовите „,одредбите од Законoт“ се заменуваат со зборовите „ прописите за даночна постапка и прописите за извршување“.

Член 44

Во членот 171 став (1) зборовите „ ставови (1), (2), (3), (4) и (5) и членот 182 од овој закон“ се заменуваат со зборовите „ставови (1), (2), (3) и (5) од овој член.“

Член 45

Членот 179 се менува и гласи:

„ Член 179

Висината на надоместоците за увоз и извоз

(1) Висината на надоместокот што се плаќа за добивање на дозвола за увоз на протектирани или употребувани гуми изнесува:

|  |  |
| --- | --- |
| - за патнички автомобили | 120,00 ден/парче и |
| - за автобуси, камиони и други возила | 300,00 ден/парче. |

(2) Висината на надоместокот што се плаќа за добивање на дозвола за увоз на употребувани фрижидери, замрзнувачи и други уреди за ладење и замрзнување изнесува, и тоа:

|  |  |
| --- | --- |
| - со зафатнина до 250 литри | 200 ден/парче, |
| - со зафатнина од 250 до 340 литри | 300 ден/парче |
| - со зафатнина од 340 до 900 литри | 400 ден/парче |
|  | и |
| - ладилен капацитет за уред за ладење, климатизација и топлотни пумпи | 250 ден по kw |

(3) Висината на надоместокот што се плаќа за добивање на дозвола за увоз на супстанции што ја осиромашуваат озонската обвивка, а се класифицирани со Анекс Ц, група I на Монтреалскиот протокол, изнесува 62,00 ден/кг.

(4) Висината на надоместокот што се плаќа за увоз употребувани моторни возила изнесува:

(4) Висината на надоместокот што се плаќа за увоз употребувани моторни возила изнесува:

- за превоз на патници со моторни возила од категорија М1, надоместокот изнесува 1.500,00 денари по моторно возило кое користи бензин;

- за превоз на патници од категорија М1, надоместокот изнесува 1.500,00 денари по моторно возило кое користи дизел;

- за превоз на патници од категорија М2 (минибуси), надоместокот изнесува 3.000,00 денари по моторно возило кое за погон користи бензин;

- за превоз на патници од категорија М2 (минибуси), надоместокот изнесува 5.000,00 денари по моторно возило, кое за погон користи дизел;

- за превоз на патници од категорија М3 (автобуси), надоместокот изнесува 7.000,00 денари по моторно возило, кое за погон користи дизел;

- за превоз на стоки од категорија N1 (со максимална маса до 3,5 т) надоместокот изнесува 4.000,00 денари по моторно возило;

- за превоз на стоки од категорија на N2 (со маса од 3,5t до 12,0 т) надоместокот изнесува 6.000,00 денари по моторно возило;

- за превоз на стоки од категорија N3 (со маса што надминува преку 12,0 т) надометокот изнесува 8.000 денари по моторни возила;

- моторнивозила од категорија L (мотоцикли, трицикли и четирицикли) и тоа:

1. за L1e, надоместокот изнесува 300 денари;

2. за L2e, надоместокот изнесува 500 денари;

3. за L3e, надоместокот изнесува 600 денари;

4. за L4e, надоместокот изнесува 700 денари;

5. за L5e, надоместокот изнесува 1000 денари;

6. за L6e и L7e, надоместокот изнесува 700 денари;

(5) Висината на надоместокот што се плаќа за добивање на дозвола за увоз на употребувани магнетофони и други апарати за снимање звук, приемни апарати за телевизија, видеомонитори, видеопроектори, употребувани печатачи, употребувана информатичка опрема (централни компјутерски единици, миникомпјутери, уреди за печатење, уреди сметачи, персонални компјутери, персонални компјутери во кои се вклучени ЦПУ, глувче, монитор и тастатура, лаптопи, преносливи компјутери ноутбук, џебни компјутери, опрема за копирање и сл. ) изнесува 500,00 ден/парче.

(6) Плаќањето на надоместокот од став (2) и (5) на овој член не го ослободува правното лице од обврските кои произлегуваат од прописите од областа на управувањето со отпадната електрична и електронска опрема.

(7) Обврзник за плаќање на надоместокот од ставовите (1), (2), (3) и (5) на овој член е правното лице кое бара дозвола за увоз на производите.

(8) Обврзник за плаќање на надоместокот од ставот (4) на овој член е правното или физичкото лице кое ги увезува употребуваното/ите моторно/и возило/а.

(9) Надоместокот од ставовите (1), (2), (3) и (5) на овој член го пресметува и наплатува органот на државната управа надлежен за работите од областа на животната средина при издавањето на дозволата за увоз или извоз и се уплатува на соодветната уплатна сметка во рамките на трезорската сметка, пред издавањето на дозволата, а надоместокот од ставот (4) на овој член го пресметува и наплатува царинскиот орган, при наплата на царинските давачки и се уплатува на соодветната уплатна сметка во рамките на трезорската сметка.“

Член 46

Членот 180 се менува и гласи:

„Член 180

Висина на надоместоците за моторни возила и пловни објекти

(1) Висината на надоместокот што се плаќа за домашни правни и физички лица што ја загадуваат животната средина со користење на моторни возила, за период од една година изнесува:

1. патнички моторни возила од категорија М₁:

|  |  |  |
| --- | --- | --- |
| Патнички моторни возила од категорија М₁ | | |
| Старост на возилото  (години) | Зафатнина на моторот во (см3) | Надомест во (денари) за мотор на бензин, дизел, биодизел или гас |
| од 0 до 5 години | до 750 | 150 |
| од 751-1400 | 250 |
| 1401-2000 | 300 |
| над 2001 | 400 |
| од 6 до 10 | до 750 | 250 |
| од 751-1400 | 350 |
| 1401-2000 | 400 |
| над 2001 | 500 |
| од 11 до 20 | до 750 | 350 |
| од 751-1400 | 450 |
| 1401-2000 | 500 |
| над 2001 | 600 |
| од 21 до 30 | до 750 | 450 |
| од 751-1400 | 550 |
| 1401-2000 | 600 |
| над 2001 | 700 |
| Над 30 | до 750 | 450 |
| од 751-1400 | 550 |
| 1401-2000 | 600 |
| над 2001 | 700 |
| Олтајмери |  | 300 |

1. патнички моторни возила од категорија М₂ :

|  |  |  |
| --- | --- | --- |
| Минибуси | | |
| Старост на возилото  (години) | Зафатнина на моторот во (см3) | Надомест во (денари) за мотор на бензин, дизел, биодизел или гас |
|  | до 3000 | 400 |
|  | Од 3000-6000 | 450 |
| од 0 до 5 години | 6001-9000 | 500 |
|  | 9000-12000 | 600 |
|  | Над 12001 | 700 |
|  | до 3000 | 450 |
|  | од 3001 - 6000 | 600 |
| од 6 до 10 години | 6001-9000 | 700 |
|  | 9001-12000 | 800 |
|  | 12001 | 900 |
|  | До 3000 | 600 |
|  | Од 3001 - 6000 | 750 |
| од 11 до 20 години | 6001 - 9000 | 900 |
|  | 9001-12000 | 1000 |
|  | 12001 | 1200 |
|  | До 3000 | 850 |
|  | Од 3001 - 6000 | 950 |
| од 21 до 30 години | 6001 - 9000 | 1000 |
|  | 9001-12000 | 1100 |
|  | 12001 | 1200 |
|  | До 3000 | 950 |
|  | Од 3001 - 6000 | 1050 |
| Над 30 години | 6001 - 9000 | 1200 |
|  | 9001-12000 | 1300 |
|  | 12001 | 1500 |
| 1. патнички моторни возила од категорија М₂ | | |
|  | Автобуси |  |
| Старост на возилото  (години) | Зафатнина на моторот во (см3) | Надомест во (денари) за мотор на бензин, дизел, биодизел или гас |
| од 0 до 5 години | до 3000 | 550 |
|  | од 3001-6000 | 650 |
|  | 6001-9000 | 700 |
|  | 9001-12000 | 800 |
|  | 12001-16000 | 900 |
|  | над 16001 | 1100 |
| од 6 до 10 | до 3000 | 650 |
|  | од 3001-6000 | 750 |
|  | 6001-9000 | 800 |
|  | 9001-12000 | 900 |
|  | 12001-16000 | 1000 |
|  | над 16001 | 1200 |
| од 11 до 20 | до 3000 | 750 |
|  | од 3001-6000 | 850 |
|  | 6001-9000 | 900 |
|  | 9001-12000 | 1000 |
|  | 12001-16000 | 1100 |
|  | над 16001 | 1300 |
| од 21 до 30 | до 3000 | 850 |
|  | од 3001-6000 | 950 |
|  | 6001-9000 | 1000 |
|  | 9001-12000 | 1100 |
|  | 12001-16000 | 1200 |
|  | над 16001 | 1400 |
| Над 30 | до 3000 | 950 |
|  | од 3001-6000 | 1050 |
|  | 6001-9000 | 1100 |
|  | 9001-12000 | 1200 |
|  | 12001-16000 | 1300 |
|  | над 16001 | 1500 |

1. товарни моторни возила од категорија N:

|  |  |  |
| --- | --- | --- |
| Товарни моторни возила од категорија N | | |
|
| Старост на возилото  (години) | Зафатнина на моторот во (см3) | Надомест во (денари) за мотор на бензин, дизел, биодизел или гас |
| од 0 до 5 години | до 3000 | 1050 |
| од 3001-6000 | 1150 |
| 6001-9000 | 1200 |
| 9001-12000 | 1300 |
| 12001-16000 | 1400 |
| над 16001 | 1600 |
| од 6 до 10 | до 3000 | 1150 |
| од 3001-6000 | 1250 |
| 6001-9000 | 1300 |
| 9001-12000 | 1400 |
| 12001-16000 | 1500 |
| над 16001 | 1700 |
| од 11 до 20 | до 3000 | 1250 |
| од 3001-6000 | 1350 |
| 6001-9000 | 1400 |
| 9001-12000 | 1500 |
| 12001-16000 | 1600 |
| над 16001 | 1800 |
| од 21 до 30 | до 3000 | 1350 |
| од 3001-6000 | 1450 |
| 6001-9000 | 1500 |
| 9001-12000 | 1600 |
| 12001-16000 | 1700 |
| над 16001 | 1900 |
| Над 30 | до 3000 | 1450 |
| од 3001-6000 | 1550 |
| 6001-9000 | 1600 |
| 9001-12000 | 1700 |
| 12001-16000 | 1800 |
| над 16001 | 2000 |

1. моторнивозила од категорија L (мотоцикли, трицикли и четирицикли):

|  |  |  |
| --- | --- | --- |
| Mоторнивозила од категорија L (мотоцикли, трицикли и четирицикли) | | |
| Старост на возилото  (години) | Зафатнина на моторот во (см3) | Надомест во (денари) за мотор на бензин, дизел, биодизел или гас |
| од 0 до 5 години | до 50 см3 | 100 |
| од 50см3-100см3 | 150 |
| 100см3-175см3 | 200 |
| 175см3-250см3 | 300 |
| 250см3-500см3 | 400 |
| 500см3-750см3 | 500 |
| Над 750 см3 | 600 |
| од 6 до 10 | до 50 см3 | 200 |
| од 50см3-100см3 | 250 |
| 100см3-175см3 | 300 |
| 175см3-250см3 | 400 |
| 250см3-500см3 | 500 |
| 500см3-750см3 | 600 |
| Над 750 см3 | 700 |
| од 11 до 20 | до 50 см3 | 300 |
| од 50см3-100см3 | 350 |
| 100см3-175см3 | 400 |
| 175см3-250см3 | 500 |
| 250см3-500см3 | 600 |
| 500см3-750см3 | 700 |
| Над 750 см3 | 800 |
| од 21 до 30 | до 50 см3 | 400 |
| од 50см3-100см3 | 450 |
| 100см3-175см3 | 500 |
| 175см3-250см3 | 600 |
| 250см3-500см3 | 700 |
| 500см3-750см3 | 800 |
| Над 750 см3 | 900 |
| Над 30 | до 50 см3 | 500 |
| од 50см3-100см3 | 550 |
| 100см3-175см3 | 600 |
| 175см3-250см3 | 700 |
| 250см3-500см3 | 800 |
| 500см3-750см3 | 900 |
| Над 750 см3 | 1000 |
| Олтајмери |  | 300 |

(2) Висината на надоместокот што се плаќа за домашни правни и физички лица што ја загадуваат животната средина со користење на пловни објекти при технички преглед на пловни објекти за период од една година изнесува 3 % од основното осигурување.

(3) Обврзникот за плаќање на надоместокот од ставовите (1) и (2) на овој член е домашно правно или физичко лице на чие име е регистрирано моторното возило или пловниот објект.

(4) Од плаќање на надоместокот од ставовите (1) и (2) на овој член е ослободено домашното правно или физичко лице на чие име е регистрирано моторното возило или пловниот објект, доколку моторното возило или пловниот објект работи на електричен погон.

(5) Надоместокот од ставовите (1) и (2) на овој член за домашно, правно или физичко лице се пресметува и наплатува од страна на овластено правно лице за вршење на технички преглед во постапката на технички преглед на возилото односно пловниот објект при регистрација на моторни возила или пловниот објект.

(6) Овластеното правно лице за вршење на технички преглед во постапката на технички преглед на моторно возило, односно правното лице надлежно за технички преглед пловен објект е должно да води, одржува и чува уредна и точна евиденција на регистрирани возила и пловни објекти со пресметан и уплатен надоместок при нивна регистрација, согласно членот 166 став (4) од овој закон.

(7) Овластеното правно лице за вршење на технички преглед во постапката на технички преглед на на возило, односно правното лице надлежно за технички преглед на пловниот објект собраниот надоместок од став (5) на овој член го уплаќа на сметката на органот на државната управа надлежен за работите од областа на животната средина еднаш месечно.

(8) Министерот кој раководи со органот на државната управа надлежен за вршење на работите од областа на животната средина склучува посебни договори со овластеното правно лице за вршење на технички преглед во постапката на технички преглед на моторно возило на возило, односно правното лице надлежно за технички преглед на моторно возило на пловниот објект од став (5) на овој член заради обезбедување наплата на надоместокот.

(9) Овластеното правно лице за вршење на технички преглед во постапката за технички преглед на возила, односно правното лице надлежно за технички преглед на пловниот објект од став (5) од овој член, најдоцна до 15 - тиво тековниот месец, доставува извештај за уплатениот надоместок за претходните три месеци до органот на државната управа надлежен за работите од областа на животната средина во кој задолжително се содржани податоци за видот на возилата односно пловните објекти кои се регистрирани, како и за финансиските средства кои се уплатени согласно став (5) од овој член при регистрација на моторните возила, односно пловни објекти.

(10) Органот на државната управа надлежен за вршење на работите од областа на животната средина, може да побара дополнителни информации и документација како и да изврши увид во истата доколку утврди дека уплатените средства не соодветствуваат со категориите и бројот на моторни возила, односно пловни објекти како и доколку утврди други недоследности.

(11) Доколку овластеното правно лице од ставот (5) на овој член не постапува согласно со ставовите (6), (7) и (9) на овој член, односно вршат злоупотреба во делот на наплатата на надоместокот, органот на државната управа надлежен за работите од областа на животната средина е должен да побара од надлежниот орган одземање на решението за вршење на технички преглед согласно со прописите за возила, како и да поведе соодветна постапка за одговорност согласно со одредбите на овој и друг закон.“

Член 47

Членот 182 се брише.

Член 48

Во членот 194 во ставот (2) сврзникот „и“по зборот „средина“ се заменува со „,“, а по зборовите „природата“ се додаваат зборовите „и водостопански инспектор.“

Во ставот (5) зборовите „Дирекцијата за храна“ се заменуваат со зборовите „Агенцијата за храна и ветерина.“

Ставот (7) се брише.

Член 49

Членот 194 – а се брише.

Член 50

Членот 194-б се брише.

Член 51

Во членот 196 ставот (1) се менува и гласи:

„Државен инспектор за животна средина и овластен инспектор за животна средина може да биде лице со завршено соодветно образование од областа на природно -математичките науки (биологија, физика, геофизика, географија, геологија, минерологија, хемија и биохемија), техничко-технолошките науки (архитектура, урбанизам и планирање, електротехника, електромашинство, енергетика, геодезија, градежништво и водостопанство, хемиско инженерство, хемиска технологија, индустриско инженерство и менаџмент, контрола на квалитет, машинство, материјали, металургија, применета геологија и геофизика, регулација и управување со технолошки процеси, рударство, животна средина), медицинските науки (фундаментални медицински науки и медицинска технологија), биотехничките науки (наука за земјиштето и хидрологија, заштита на растенија, растително производство, овоштарство, лозарство, ветеринарна медицина, добиточно производство (сточарство), рибарство, шумарство и хортикултура, преработка на дрво, биотехнологија и прехранбена технологија) и општествени науки (безбедност) кое ги исполнува општите услови пропишани во Законот за административни службеници како и посебните услови пропишани во Законот за инспекциски надзор .“

Ставот (2) се менува и гласи:

„Државен инспектор за заштита на природата и водостопански инспектор во Државниот инспекторат за животна средина може да биде лице со завршено соодветно образование од областите пропишани со посебните закони.“

Ставот (5) се брише.

Ставот (6) станува став (5).

Член 52

Членот 197 се брише.

Член 53

Во член 198 во ставот (1) по точката 4-в) се додаваат две нови точки 4-г) и 4-д) кои гласат:

„4-г) да утврди дали правното лице односно трговец поединец кое собира, обновува и рециклира средства за ладење постапува согласно со прописот донесен врз основа членот 22-б од овој закон.

4-д) да утврди дали правното лице односно трговец поединец кое поседува производи превзема превентивни мерки заради минимизирање на истекувањата на супстанциите со проверување на истекувањата согласно членот 22-б од овој закон.“

По точката 10) се додава нова точка 10-а) која гласи:

„10 - а) да утврди дали се постапува согласно член 28-б од овој закон.“

Во точката 38-а) зборот „План“ се заменува со „Политика“

Во точката 44) и 45) зборовите „за вонредни состојби“ се бришат.

Член 54

Член 198-а се брише.

Член 55

Во член 200 во ставот (1) по точка 7 –б се додаваат две нови точки в) и г) кои гласат:

7-в) да утврди дали правното лице односно трговец поединец кое собира, обновува и рециклира средства за ладење постапува согласно со прописот донесен врз основа членот 22-б од овој закон.

7-г) да утврди дали правното лице односно трговец поединец кое поседува производи превзема превентивни мерки заради минимизирање на истекувањата на супстанциите со проверување на истекувањата согласно членот 22-б од овој закон.“

Член 56

Во членот 201 во став (1) во точката 13 зборовите „за вонредни состојби“ се бришат.

Во точката 14 зборот „план“ се заменува со зборот „политика“, како и зборовите „го спроведува Планот“ се заменува со зборовите „ ја спроведува Политиката“.

Во точката 15 зборот „доставен“ се заменува со зборот “изготвен“, а зборовите „до надлежниот орган во определениот рок“ се бришат.

Член 57

Во насловот на член 204 и во членот 204 зборовите „Дирекција за храна“ се заменуваат со зборовите „Агенција за храна и ветерина“.

Член 58

Членот 204 – а се менува и гласи:

1. Доколку при вршењето на инспекцискиот надзор државниот инспектор за животна средина, односно другиот орган кој го извршил инспекцискиот надзор, утврди дека е сторена неправилност од членовите 212-ѓ став (1) точки 4, 5, 6, 8, 9 и 12 и 212-е став (1) точки 8, 9 и 10 на овој закон за прв пат, должен е со записник да ги констатира утврдените неправилности и со решение да изрече опомена и да определи рок во кој субјектот на инспекциски надзор е должен да ги отстрани неправилностите утврдени со записникот.
2. Доколку при вршењето на инспекцискиот надзор овластениот инспектор утврди дека е сторена неправилност од членот 212-ѓ став (1) точки 1, 4, 5, 6, 7, 8, 9 и 12 на овој закон за прв пат, должен е со записник да ги констатира утврдените неправилности и со решение да изрече опомена и да определи рок во кој субјектот на инспекциски надзор е должен да ги отстрани неправилностите утврдени со записникот.
3. Државниот инспекторат за животна средина води единствена евиденција за изречени опомени.
4. Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 59

Член 205 се брише.

Член 60

Член 207 – а се брише.

Член 61

Во член 209 ставовите (1),(2),(3),(4) и (5) се бришат.

Ставовите (6), (7) и (8) стануваат ставови (1), (2) и (3).

Член 62

Во член 211 став (1) точки 22 и 23 зборовите „вонредни состојби“ се заменуваат со зборовите „заштита од хаварија со присуство на опасни супстанции“.

Член 63

Во член 212 – а зборовите „212-ѓ и 212-е“ се заменуваат со зборовите „член 212 – ѓ ставови (4), (5), (6), (7), (10), (11) и (12) и член 212 – е ставови (4), (5) и (6) од овој закон“.

Ставот (9) се менува и гласи:

„Прекршочната постапка и изрекувањето на прекршочната постапка се води согласно одредбите на овој закон и Законот за прекршоците.“

Член 64

Во членот 212 – б ставовите (7) и (8) се бришат.

Член 65

Во членот 212 – г ставот (8) се брише , ставовите (9), (10) и (11) стануваат ставови (8), (9) и (10).

Член 66

Во членот 212-ѓ во ставот (1) зборовите „3.000 евра во денарска противвредност “ се заменуваат со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци“, а по зборот „односно“ се додаваат зборовите „750 евра во денарска противвредност за “.

Во ставот (1) точката 2) се менува и гласи:

„постапува со средства за ладење и/или производи кои содржат средства за ладење без добиена лиценца или не презема превентивни мерки заради минимизирање на истекувањата на супстанциите согласно со членот 22-б од овој закон;“

Во точката 14) сврзникот „и“ се заменува со „,“, а во точката 15) точката на крајот од реченицата се заменува со „;“.

По точката 15) се додава нова точка 16) која гласи:

„16) не го платил надоместокот согласно член 179 од овој закон.“

Ставот (2) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Ставот (3) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на службеното лице во правното лице за дејствијата од став (1) на овој член за дејствијата од ставот (1) на овој член. “

Во ставот (4) зборовите „300 до“ се бришат.

Ставот (5) се брише.

Ставот (6) станува став (5).

Во ставот (7) кој станува став (6) зборовите „2,000 до 3,000 “ се заменуваат со бројот„500“.

Во ставот (8) кој станува став (7) бројот „1.000“ се заменува со бројот „500“.

Во ставот (9) кој станува став (8) зборовите „10.000 евра во денарска противвредност“ се заменуваат со зборовите „2.500 до 3.000 евра во денарска противвредност кај микро трговци, 3.000 до 3.500 евра во денарска противредност кај мали трговци, 4.000 до 4.500 евра во денарска противвредност кај големи трговци и 4.500 до 5.000 евра во денарска противвредност кај големи трговци “:

Во ставот (10) кој станува став (9) зборовите „4.000 евра во денарска противвредност “ се заменуваат со зборовите „2.000 до 2.500 евра во денарска противвредност кај микро трговци, 2.500 до 3.000 евра во денарска противредност кај мали трговци, 3.000 до 3.500 евра во денарска противвредност кај средни трговци и 4.000 до 4.500 евра во денарска противвредност кај големи трговци “

Во ставот (11) кој станува став (10) зборовите „2.000 до 3.000 “ се заменуваат со бројот „500“.

Во ставот (12) кој станува став (11) зборовите „100 до“ се бришат.

Во ставот (13) кој станува став (12) зборовите „2.000 до 3.000“ се заменуваат со бројот „500“.

Во ставот (15) кој станува став (14) зборовите „4.000 евра во денарска противвредност“ се заменуваат со зборовите „2.000 до 2.500 евра во денарска противвредност кај микро трговци, 2.500 до 3.000 евра во денарска противредност кај мали трговци, 3.000 до 3.500 евра во денарска противвредност кај средни трговци и 4.000 до 4.500 евра во денарска противвредност кај големи трговци “

Ставот (16) кој станува став (15) се менува и гласи:

„Надлежен орган за изрекување на прекршоците од ставовите (4), (5), (6), (7), (10), (11) и (12) од овој член е Прекршочната комисија, а за прекршоците од ставовите е (1), (2), (3), (8), (9) и (14) од овој член е надлежниот суд.“

Ставовите (17) и (18) се бришат.

Ставот (19) станува став (16).

Член 67

Во членот 212 – е зборовите „6.000 евра во денарска противвредност “се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 до 6.000 евра во денарска противвредност за големи трговци“ а по зборот „односно“ се додаваат зборовите „750 евра во денарска противвредност на“.   
По точката 8) се додава нова точка 8 – а) која гласи:

„8 – а) постапува спротивно на член 28 – б) од овој закон;“.

По точката 22 се додава нова точка 23) која гласи:  
„23) овластеното правно лице не го уплатува надоместокот на органот на државната управа надлежен за вршење на работите од областа на животната средина во пропишаниот рок, како и не го доставува извештајот во пропишаниот рок до надлежниот орган (член 180 од овој закон).“

Ставот (2) се менува и гласи:

„(2) Глоба во износ од 700 eвра во денарска противвредност кај микро трговци, 800 eвра во денарска противвредност кај мали трговци, 900 eвра во денарска противвредност кај средни трговци, 1.000 eвра во денарска противвредност кај големи трговци, ќе се изрече на одговорното лице во правното лице за дејствијата од став (1) на овој член.“

Ставот (3) се менува и гласи:

„(3) Глоба во износ од 600 евра во денарска противвредност ќе се изрече на службеното лице во правното лице за дејствија од ставот (1) на овој член.“

Во ставот (4) зборовите „600 до“ се бришат.

Ставот (8) се менува и гласи:

„Надлежен орган за изрекување на прекршоците од ставовите (1), (2) и (3) на овој член е надлежен суд, а за прекршоците од ставовите (4), (5) и (6) на овој член е Прекршочната комисија.“

Ставовите (9) и (10) се бришат.

Ставот (11) кој станува став (9) се менува и гласи:

„За прекршокот од ставот (1) на овој член на правното лице од ставот (1) точки 17, 18 и 22 на овој член му се изрекува и санкција забрана на вршење на дејност на правното лице во траење од најмногу до 2 години.“

Ставот (12) кој станува став (10) се менува и гласи:

„ Доколку правното лице изврши повторен прекршок од ставот (1) точки 1), 2) и 3) на овој член, може да му се изрече санкција привремена забрана на вршење одделна дејност во траење од најмногу 2 години.“

Член 68

Во членот 212 – ж зборовите „100.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 15.000 до 18.000 евра во денарска противвредност за средни трговци и од 25.000 до 30.000 евра во денарска противвредност за големи трговци “.

Во точката 8 – а) зборот „план “ се заменува со зборот „Политика“.

Во точката 14) и 15) зборовите „вонредни состојби“ се заменуваат со зборовите „заштита од хаварија со присуство на опасни супстанции“.

Ставот (2) се менува и гласи:

„Глоба во износ од 1.000 eвра во денарска противвредност кај микро трговци, 1.200 eвра во денарска противвредност кај мали трговци, 1.400 eвра во денарска противвредност кај средни трговци и 1.500 eвра во денарска противвредност кај големи трговци, ќе се изрече на одговорното лице во правното лице за дејствијата од став (1) на овој член.“

Во ставот (3) бројот „5.000“ се заменува со бројот „1.500“.

Ставот (5) се брише.

Во ставот (6) кој станува став (5) по зборот „дополнителна“ се додава зборот „привремена“.

Ставовите (7) и (8) се бришат.

Член 69

Во ставот 212 –ѕ зборовите „25 до“ се бришат.

Член 70

Преодни одредби

(1) Физичките лица кои поседуваат потврда за положен стручен испит за стекнување на статус експерт за стратегиска оцена на животната средина, потврда за положен стручен испит за стекнување на професионално знаење за стратегиска оцена на животната средина, како и потврда за положен стручен испит за стекнување на статус експерт за оцена на влијание на проектите врз животната средина и потврда за положен стручен испит за стекнување на статус со професионално знаење за оцена на влијанието врз животната средина од член 27 од овој закон со кој се менува член 85 – р од законот, во рок од шест месеци од влегување во сила на овој закон до органот на државната управа надлежен за вршење на работите од областа на животната средина поднесуваат барање за издавање на уверение за положен стручен испит за стекнување со статус експерт за оцена на влијание на проектите врз животната средина, односно експерт за стратегиска оцена на животната средина.

(2) Органот на државната управа надлежен за вршење на работите од областа на животната средина во рок од една година од денот на влегување во сила на овој закон овластува правни лица кои ќе вршат обука за постапување со средства за ладење и/или производи кои содржат средства за ладење.

(3) Првиот испит за постапување со средства за ладење и/или производи кои содржат средства за ладење, правните лица кои ќе вршат обука за постапување со средства за ладење и/или производи кои содржат средства за ладење го организираат во рок од една година по добивање на овластувањето од став (2) од овој член согласно одредбите на овој закон.

(4) Подзаконските прописи кои произлегуваат од одредбите на овој закон, ќе се донесат во рок од една година по влегувањето во сила на овој закон.

Член 71

Овој Закон влегува во сила осмиот ден од денот на објавување во „Службен весник на Република Северна Македонија“.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЖИВОТНАТА СРЕДИНА

Со измените и дополнувањата на Законот за животната средина се пристапи кон измени и дополнувања на повеќе поглавја во Законот за животната средина. Причината е потребата за доуредување на одредени прашања кои се предмет на регулирање на овој закон со цел нивна поефикасна примена.

Во дефинициите на Законот се додава нова дефиниција за контаминирано подрачје со која се појаснува што се подразбира под поимот контаминирано подрачје.

Понатаму, со следниот член започнуваат измените на членовите кои се однесуваат на начинот на спроведувањето на стручните испити од областа на животната средина. Имено, првите измени се направени во начинот на полагање на стручниот испит за постапување со средства за ладење и/или производи кои содржат средства за ладење со кои се предвидува промена на досегашниот пропишан начин на полагање на испитот, со што се пропишува дека правно лице кое има соодветна опрема и кадар за постапување со средства за ладење и/или постапување со средства за ладење може да биде овластено од страна на Министерството за животна средина и просторно планирање, за спроведување на обука за постапување со средства за ладење и/или со производи кои содржат средства за ладење. Овластеното правно лице последователно е должно да го спроведува и практичниот дел од стручните испити за постапување со средства за ладење и/или постапување со средства за ладење, а за тоа се пропишува и максимална цена на истите. Се укинува обврската практичниот дел од испитот да е спроведен по електронски пат со тест на компјутер, за да се овозможи истиот да се спроведе практично со решавање на задача на техничката опрема за која се стекнува лиценца за работа.

Понатаму се вршат измени и дополнување во однос на статусот на експертите за оцена на влијание врз животната средина и експертите за стратегиска оцена на животната средина. Имено, за експертите кои поседуваат потврда за положен стручен испит со која се стекнале пред воведување на новиот начин на полагање на испитот ќе се овозможи издавање на уверение со кое, врз основа на претходно стекнатите потврди, ќе се здобијат со важечко уверение и ќе се вклучат во Листата на експерти. Заради ажурирање на листата на експерти предвидено е експертите на секои пет години единствено да доставуваат барање за точност на податоци и согласност дека сакаат истите да бидат дел од листата на експерти. Оваа обврска се воведува заради навремено ажурирање и релевантност на листата на експерти.

Во следната група на членови се вршат измени и дополнувања со цел идентификување на контаминирано подрачја во законот. Притоа се воведуваат два нови члена со кои се определува постапување со контаминирано подрачје. Целта поради која се вклучуваат два нови члена е пропишување на одредени критериуми врз основа на кои одредено подрачје може формално да се смета за контаминирано. Со законот се воведува и правен основ за донесување на Методологијата за идeнтификување на одредено подрачје за контаминирано. Откако истото ќе се идентификува, тоа се прогласува од страна на Владата на Република Северна Македонија како „контаминирано подрачје“. Идентификацијата на контаминираното подрачја се врши врз основа на видот и нивото на присуство на опасни супстанции во медиумите на животната средина. При идентификувањето на контаминираните подрачја задолжително се врши мерење на нивото на присуство на опасните супстанции. Видот и нивоата на присуство на опасните супстанции во медиумите за животна средина за определување на подрачјето за контаминирано ги пропишува министерот кој раководи со органот на државната управа надлежен за работите од областа на животната средина во согласност со министерот кој раководи со органот на државната управа надлежен за работите од областа на земјоделството, шумарството и водостопанството и министерот кој раководи со органот на државната управа надлежен за работите од областа на здравството. За подрачјето утврдено како контаминирано се подготвува План за управување со контаминирано подрачје. Содржината на Планот ќе биде утврдена со подзаконски акт кој го донесува министерот за животна средина и просторно планирање.

Понатаму во законот се додава нов член 31 – а со кој се воведува обврска на Министерството за животната средина и просторно планирање да донесе и објави Листа на хармонизирани стандарди од областа на животната средина во Службен весник на Република Северна Македонија. Оваа обврска, за објавување на Листата на хармонизирани стандарди од областа на животната средина, произлегува од правото на ЕУ, односно Директивите од новиот приод чија примена е задолжителна и согласно кои стандардите што произлегуваат од нив Институтот за стандардизација на Република Северна Македонија ги усвојува, а Министерството за животна средина и просторно планирање ги објавува во Службен весник на Република Северна Македонија со што нивната примена станува задолжителна.

Во поглавјето Спречување и контрола на хавариите со присуство на опасни супстанции за индустриски несреќи, направени се одредени измени и дополнувања во насока на подобрувања во текстот на законот со што се влијае на неговото подобро спроведување.

Последните измени и дополнувања во Законот за животната средина се во поглавјето – Финансирање. Во член 179 се укинува надоместокот што се плаќа за добивање на дозвола за увоз на супстанции што ја осиромашуваат озонската обвивка од анексите на Монтреалскиот протокол и тоа: Анекс А, група I и II, супстанции од Анекс Б, група I, II и III, супстанции од Анекс Ц, група II и супстанции од Анекс Е, група I. Надоместокот се укинува затоа што увозот на наведените супстанции е забранет со наредби донесени од Министерството за животна средина и просторно планирање согласно барањата кои произлегуваат од Монтреалскиот протокол.

Во истиот член во делот на увоз на употребувани возила се врши усогласување на класификацијата на возилата согласно прописите за воздух.

Со членот 180 од Законот се врши промена во начинот на пресметка и наплата на надоместокот на моторни возила и пловни објекти.

Членот 182 со кој се уредува висината на надоместокот за управување со отпад што се плаќа за создавање индустриски неопасен отпад и ставот 4 од член 179 со кој се пропишува надоместок за увозот на отпадоци и остатоци од олово, пепел и остатоци што содржат главно олово, отпадоци и остатоци од потрошени примарни ќелии, потрошени примарни батерии и потрошени електрични акумулатори и отпадоци и остатоци што содржат олово се брише бидејќи материјата е веќе уредена со Законот за управување со отпад и законите за управување со посебните текови на отпад.

Измените во членовите 212-ѓ, 212-е , 212-е и 212-ж се во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измените на членовите со кои се регулира инспекцискиот надзор и тоа: 194, 194-а, 196, 197, 198, 198 – а, 200, 201, 203 и 207 – а се во насока на усогласување со новиот Закон за инспекциски надзор („Службен весник на Република Северна Македонија“ бр.102/2019) и тоа во однос на условите за стекнување на статус на инспектор, назначување на директор како и измени во вршењето на инспекциската постапка. Дел од одредбите се избришани затоа што одредени прашања се уредени во Законот за инспекциски надзор и нема потреба од преклопување и на двојно уредување на едно исто прашање.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, меѓусебно се поврзани и се надополнуваат.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со донесувањето на Предлог Законот за измена и дополнување на Законот за животната средина ќе се овозможи идентификување и прогласување на контаминираните подрачја во Република Северна Македонија согласно конкретна методологија со критериуми и прагови за степен на загаденост на медиумите за животна средина. Со тоа ќе биде овозможена нивна формална идентификација заради понатамошно постапување со локалитетите. Со нивното прогласување, и стекнување на посебен статус. ќе се овозможи понатамошно соодветно управување до состојба на надминување на штетните влијанија кои истите ги имаат врз животната средина, како и по здравјето на луѓето. Особено е важно што со прогласување на истите за контаминирани, ќе се спречи нивно продавање без да се земе предвид трошокот кој е потребен за ремедијација. Дополнително, прогласувањето на статусот ќе гарантира дека истото нема да се користи за која било намена без претходно да биде извршена ремедијација.

Со донесувањето на измените во врска со полагањето на стручните испити од аспект на важењето на потврдите за положен стручен испит за стекнување на статус експерт за оцена на влијанието на проектот врз животната средина и стратегиска оцена на животната средина, стекнати по стариот начин на полагање на испитот, ќе се овозможи усогласување на нивниот статус со оние кои го положиле испитот по настапувањето на новиот начин на полагање. Со измената ќе биде овозможено сите кои еднаш го положиле испитот да стекнат еднаков статус и да можат да бидат дел од експертската листа.

Во однос на измените на испитот за стекнување со лиценца за сервисирање на средства за ладење, ќе се овозможи побрзо и поефикасно спроведување на испитот од една страна, но исто така ќе се овозможи технички подобно спроведување на практичниот дел на испитот во правни лица кои поседуваат соодветен кадар, опрема и технички средства за таа намена, а со тоа вистинска проверка на знаењата и стручноста на кандидатите.

Во делот на надоместоците, ќе се добие усогласеност на регулацијата на надоместоците помеѓу општиот и посебните закони од областа на животната средина, односно правна прецизност и отсуство на конкуренција на норми. Понатаму, одредбите за увоз на употребена електрична и електронска опрема се дополнуваат со видовите на опрема кои се јавиле на пазарот по донесување на постојниот Закон за животна средина. Во поглед на надоместоците за моторни возила и пловни објекти, поради појава на непредвидена правна празнина по спроведените измени во текот на годините, се уредува детално одредбата со што се предвидува различна висина на надоместок според зафатнина и старост на возилото. Со тоа на ист начин како и кај останатите надоместоци, законски се уредува висината на надоместокот во согласност со негативните последици кои ги предизвикуваат во животната средина. Извршена е детална категоризација на возилата со цел диференцијација на цените и охрабрување на користењето на еколошки поповолните возила. Истовремено, детално е утврден начинот на наплата заради обезбедување на нејзиното вршење.